Жігіт сөзі. Асфальттағы қан

Жігіт сөзі. Асфальттағы қан (кейбір аудармаларда Жігітше сөз; , ) — Роберт Гараевтың «Жігіт сөзі» кітабына негізінделген режиссер Жора Крыжовников түсірген ресейлік криминалдық сериал. Сериал 1980 жылдардың аяғында Қазандағы жастар топтары туралы баяндайды және ондағы басты рөлдерді Иван Янковский, Рузил Минекаев, Леон Кемстач және басқалары сомдайды.

Сериалды Toomuch Production кинокомпаниясы NMG Studio-мен бірлесіп Интернетті дамыту институтының қолдауымен және Start онлайн кинотеатрының тапсырысымен шығарды. Премьера 2023 жылғы 9 қараша мен 21 желтоқсан аралығында Wink және Start онлайн кинотеатрларында өтті. Сериалдың телевизиялық көрсетілімі 2024 жылдың көктемінде НТВ арнасында өтеді. «Жігіт сөзі. Асфальттағы қан» 2023 жылғы ең танымал ресейлік киножобалардың біріне айналды.   

 Сюжеті 
1980 жылдардың аяғында, КСРО-да «қайта құру кезеңі» жүріп, Кеңес Одағының дәуірі аяқталуға жақын қалған кезде, өмір тұрақсыз және құбылмалы болды. 1980 жылдар қала көшелеріне еркіндік қана емес, қылмыс толқындарын да әкелді. Кейбір жастар көшеде өсе бастаса, енді біреулері бұл күтпеген шындықтан өз орындарын табу қиынға соқты.

Басты кейіпкер он төрт жасар Андрей анасымен және бес жасар әпкесімен тұрады. Ол музыка мектебінде оқиды және оны қудалайтын көшедегі жасөспірімдерді жиі кездестіреді. Өзін қорғау үшін Андрей осы жасөспірімдердің бірі Маратпен достасады. Ол оған көше өмірі әлеміне енуге көмектеседі. Жастар топтары аумақтың әрбір бөлігі үшін күреседі; олар өмір сүру құқығын қорғайды, тіпті заңдар мен уәделерді бұзады. Олар үшін маңызды нәрсе — ересектер әлемінің зорлық-зомбылығы мен қорқынышына қарсы тұратын достарына берген анттары.

Сонымен бірге Андрей мен кәмелетке толмағандар ісі жөніндегі инспекцияның жас қызметкері Ирина арасындағы қарым-қатынас туралы әңгіме өрбиді. 

 Рөл сомдағандар 

 Реакция 
 Ресейден тыс реакциялар 
Украиналық БАҚ-тың хабарлауынша, сериал украиналық көрермендер арасында біршама танымалдыққа ие болды.    Сериал шыққаннан кейін татартілді «Пыяла» әні Apple Music   және Spotify Украинадағы үздік хит-парадтардың көшін бастады, сонымен қатар YouTube Music және Deezer хит-парадтарында көш бастады.

Бұл Ресейдің Украинаға басып кіруі кезінде ресейлік мазмұнды тұтынатын украиналықтардың қолайлылығы туралы белсенді талқылауларға әкелді.    Тележүргізуші Мария Ефросинина мен актриса Ирма Витовская сынды украиналық қайраткерлер Ресеймен соғыс кезінде украиналық көрермендердің сериалды көруіне қарсы шықты, бірақ режиссер Александр Роднянский: «Бұл киноның сиқырлы қасиеті. Кейіпкерлерге деген қызығушылық пен сенім оятып, қоздыра білсе, тіпті соғыс кезінде шекараны жеңеді».  Украина Мәдениет және ақпараттық саясат министрлігі мәлімдемеде бұл сериал «соғыс кезінде Украинада болуы жол берілмейтін жау насихатын қамтиды» және «агрессор елге тән зорлық-зомбылықты, қылмысты және эстетиканы тікелей насихаттайды» деп жазды.   Министрлік сериал украиналық ресми платформаларда таралмайтынын, сондықтан оны қарақшылық және ресейлік ресурстардан табуға болатынын, бұл заңсыз екенін атап өтті. Министрлік азаматтар мен қоғамдық пікір көшбасшыларын саналы түрде ресейлік өнімді тұтынуды тоқтату туралы шешім қабылдауға шақырды.

Желтоқсан айының басында Қазақстан билігі ресейлік телехикаялар төңірегінде жинақталған ақпарат пен жағдайды зерттеп жатыр деген ақпарат пайда болып, бұл туралы ғылым және жоғары білім министрі Саясат Нұрбек мәлімдеме жасады. Арнайы жиналған брифингте министр Мәдениет және ақпарат министрлігін зерттеу үшін бірнеше сарапшыны жұмылдырғанын айтты.  

 Марапаттары мен номинациялары 

 2023 — «Үздік сериал» үшін «Белый слон» («Ақ піл») сыйлығына номинация

 Дереккөздер 

 Сыртқы сілтемелер 

 Wink бейне қызметіндегі сериялар беті
 «Жігіт сөзі» туралы жаңалық // Лента.ру, 2023 жыл 10 қараша.
  // Редакция. Контекст

Санат:Ресей телесериалдары
Санат:Орыс тіліндегі телесериалдар
Санат:Ресей криминалдық телесериалдары
Санат:Жора Крыжовников фильмдері
Санат:2020 жылдардағы Ресей телесериалдары
Санат:2023 жылы шыққан Ресей телесериалдары